אסון בית המכס העליון התרחש ב-15 ביוני 1967 (ז' בסיוון ה'תשכ"ז), ובו נספו 11 לוחמי פלוגה ד' מגדוד 13 של חטיבת גולני.
באותו בוקר נשלחו לוחמי הפלוגה לאסוף נשק ותחמושת שלל מהמוצבים שנטשו חיילי צבא סוריה בבוקר 10 ביוני 1967. 11 הלוחמים שנספו עסקו בפינוי מצבור של כ-500 מוקשים שנמצא בתוך בונקר תת-קרקעי מדרום לבית המכס העליון. ככל הנראה הבונקר היה ממולכד והתפוצץ, תוך הריגת החיילים.
אף שהוקמה ועדת חקירה צבאית, ממצאיה לא פורסמו מעולם. להורים השכולים לא נמסרו פרטי האסון, כפי שהיה נהוג באותם הימים. שמות 11 החללים צורפו לשלט ההנצחה של גדוד 12 המוצב בתל פאחר ואשר מנציח את קרב הגבורה של הגדוד על תל זה.
החיילים הובאו למנוחות בקבר אחים בחלקה הצבאית בבית העלמין בנהריה מבלי שמשפחותיהם נוכחות בלוויה. מאוחר יותר הועברו שניים מן החללים למנוחות בקריית שאול ובהר הרצל.
משה גבעתי, שלוש לידות בספטמבר, תל אביב: הוצאת מערכות ומשרד הביטחון, תש"ן-1990, ע"מ 27 - 28.
משה גבעתי, הישרדות בספטמבר - לקחים מבצעיים ממלחמות ישראל, חולון: הוצאת רעות, תשע"ג-2013, עמ' 54-35.
הוספת קישורים	נערך לאחרונה ב־07:46, 27 ביולי 2016.